Translate the text from Welsh to English.



 
Mae'r economi sylfaenol yn disgrifio'r swyddi sydd wrth wraidd ein cymunedau lleol, ar draws sectorau fel gwasanaethau gofal ac iechyd, bwyd, tai, ynni, twristiaeth, adeiladu a manwerthu. Mae'r rhan hon o'r economi yn cyfrif am bedair swydd ym mhob deg ac £1 ym mhob £3 sy’n cael ei gwario.


Mae Llywodraeth Cymru yn gweithio i sicrhau bod gan bawb fynediad at y nwyddau a'r gwasanaethau sylfaenol hanfodol yn y rhan hon o'r economi a bod y bobl sy'n eu darparu yn cael eu gwerthfawrogi. Y llynedd, buddsoddodd y Llywodraeth £4\.5 miliwn mewn Cronfa Her newydd ar gyfer yr Economi Sylfaenol. Mae’r Gronfa ar hyn o bryd yn cefnogi 52 o brosiectau sy'n profi ffyrdd newydd ac arloesol o wneud i'r economi bob dydd weithio'n well i bob cymuned yng Nghymru. Bydd y £3 miliwn ychwanegol yn golygu bod modd i’r gwaith gwerthfawr hwn barhau.


Un prosiect sydd wedi elwa ar Gronfa Her yr Economi Sylfaenol o’r blaen yw ELITE Paper Solutions, menter gymdeithasol ym Merthyr Tudful sy'n arbenigo mewn storio a rheoli dogfennau a darnio data. Gyda chymorth y Gronfa, mae ELITE Paper Solutions wedi gallu datblygu gweithle cwbl gynhwysol ac mae bellach yn cyflogi cyfanswm o 39 o bobl. Mae llawer o’r rhain yn bobl a allai fod wedi'u hallgáu o'r farchnad lafur fel arall, oherwydd anabledd, cyflyrau iechyd neu ddiweithdra hirdymor.


Mae buddsoddiad gan Gronfa Her yr Economi Sylfaenol wedi helpu ELITE i ennill tri chontract mawr yn y sector cyhoeddus ac i ymateb yn gyflym i anghenion ei gwsmeriaid, anghenion sy’n newid oherwydd argyfwng y coronafeirws. O ganlyniad, mae wedi sicrhau cynnydd o £90,000 yn ei refeniw o gymharu â'r flwyddyn flaenorol. Mae'r busnes wrthi'n recriwtio chwe aelod newydd o staff oherwydd bod ei wasanaeth sganio wedi ffynnu yn ystod y pandemig, yng nghanol galw am ddarparu gwybodaeth ffisegol ar\-lein.


Dywedodd Andrea Wayman, Prif Weithredwr ELITE:



> "Mae ein hadran sganio yn lle gwych i bobl ag awtistiaeth gweithredu lefel uchel, oherwydd yr angen i roi sylw i fanylion. Mae’n eu cefnogi i ddatblygu eu sgiliau cymdeithasol, a allai fod wedi eu rhwystro rhag cael gwaith yn y gorffennol. Mae eu datblygiad wedi creu tîm gwych.


Mae Cronfa Her yr Economi Sylfaenol hefyd wedi cefnogi Community Care Collaborative (CCC), sy'n darparu dull gwahanol o ymdrin â gofal iechyd yn Wrecsam.


Mae CCC, sydd wedi'i gontractio gan y bwrdd iechyd lleol i redeg tri phractis meddyg teulu, yn cydnabod pwysigrwydd mynd i'r afael â llesiant cymdeithasol, economaidd a meddyliol claf gan y gall y rhain i gyd effeithio ar iechyd corfforol unigolyn. O ganlyniad, maent wedi datblygu model newydd o ofal sylfaenol sy’n seiliedig ar helpu cleifion i gael gafael ar y cymorth sydd ei angen arnynt pan fydd ei angen arnynt.


Fe wnaeth CCC fuddsoddi ei grant gan y Gronfa i recriwtio tîm llesiant emosiynol i fod yn bwynt cyswllt cyntaf i gleifion y mae angen cymorth llesiant arnynt. Yn sgil hyn, gwelwyd gostyngiad o dros 57% mewn atgyfeiriadau i sefydliadau iechyd meddwl eraill.


Dywedodd y cyfarwyddwr gweithrediadau Grace Nolan:



> "Drwy gydweithio ar lefel gymunedol gydag asiantaethau eraill a’r cleifion eu hunain, mae CCC wedi helpu i sicrhau bod anghenion cymdeithasol ac emosiynol cleifion yn cael yr un flaenoriaeth â’u hanghenion meddygol.


Mae adborth hefyd yn dangos y gallai cynifer â 33% o’r bobl a gefnogir gan fodel gofal iechyd CCC fod wedi cymryd eu bywydau eu hunain hebddo.


Mae'r Gronfa hefyd wedi galluogi Cyngor Bro Morgannwg i wella ei brosesau caffael ac ymgysylltu â mwy na 1,000 o fusnesau ers mis Mehefin 2020 gan ei fod yn ceisio cynyddu nifer y busnesau bach a chanolig lleol sy'n darparu contractau’r cyngor ar gyfer nwyddau a gwasanaethau. Mae hyn yn golygu bod mwy o arian yn cael ei gadw yn yr economi leol.


Dywedodd Maddy Sims, sy'n arwain gwaith economi sylfaenol Cyngor Bro Morgannwg:



> "Roedd sgyrsiau â busnesau lleol nid yn unig yn nodi rhwystrau o ran tendro ac ennill contractau, ond roeddent hefyd yn caniatáu i'r Cyngor ddeall y gadwyn gyflenwi leol a’r bylchau yn y farchnad yn well.
> 
> 
> "Er mwyn helpu i annog busnesau bach a chanolig lleol, rydym yn gwneud ffilmiau astudiaethau achos sy'n cynnwys rhai o'r busnesau lleol yr ydym wedi gweithio gyda nhw, gan gynnwys un busnes a wnaeth fagu digon o hyder i dendro drwy ddarparu peiriannau gwerthu i ni cyn ennill contract gwerth miliynau o bunnoedd gyda'r Gwasanaeth Iechyd Gwladol.


Dywedodd Lee Waters, Dirprwy Weinidog yr Economi a Thrafnidiaeth:



> "Mae Cronfa Her yr Economi Sylfaenol eisoes wedi helpu prosiectau sy'n rhan o'n heconomi bob dydd i ddatblygu a chyrraedd eu potensial er budd cymunedau lleol.
> 
> 
> "Bydd gwella a datblygu'r rhain ymhellach a rhannu gwybodaeth am yr hyn sy'n gweithio a'r hyn nad yw'n gweithio gyda rhannau eraill o Gymru yn hanfodol wrth ymateb i effeithiau’r coronafeirws ac effeithiau ymadawiad y DU â’r UE. Rydym am weld ein heconomïau rhanbarthol yn datblygu ac yn tyfu. Bydd ein dull o gryfhau ein heconomi sylfaenol a’n gwerthfawrogiad o’r bobl sy'n gweithio ynddi yn rhan allweddol o wneud hynny.
> 
> 
> "Bydd y £3 miliwn ychwanegol hwn yn golygu bod modd datblygu’r prosiectau gorau ym meysydd iechyd, gofal cymdeithasol, adeiladu a chaffael, gan ledaenu eu llwyddiant fel y gall ein holl gymunedau elwa."







Translation:


 
The foundational economy describes the jobs at the heart of our local communities, across sectors such as care and health services, food, housing, energy, tourism, construction and retail. This part of the economy account for four jobs in every ten and £1 in every £3 spent.


Welsh Government is working to ensure that everybody has access to the basic essential goods and services within this part of the economy and that the people delivering them are properly valued. Last year it invested £4\.5 million in a new Foundational Economy Challenge Fund which is currently supporting 52 projects that are testing new and innovative ways of making the everyday economy work better for all communities in Wales, and this additional £3 million will enable this valuable work to continue.


One project to have previously benefited from the Foundational Economy Challenge Fund is ELITE Paper Solutions, a social enterprise based in Merthyr Tydfil which specialises in document management storage and data shredding. With the help of support from the fund, ELITE Paper Solutions has been able to develop a fully inclusive workplace and is now employing a total of 39 people, many of whom might otherwise have been excluded from the labour market, due to disability, health conditions or long\-term unemployment.


Investment by the Foundational Economy Challenge Fund has helped ELITE win three large public sector contracts and respond quickly to the changing needs of its customers due to the coronavirus crisis, increasing its revenue by £90,000 compared with the previous year. The business is in the process of recruiting six new staff members after its scanning service boomed during the pandemic, amid demand for physical information to be made available online.


ELITE CEO Andrea Wayman said:



> “Our scanning section is a fantastic place for people who are high functioning on the autistic spectrum, due to the need for attention to detail, supporting them to develop their social skills, which may have been a barrier to employment in the past. Their development has created a tremendous team.


The Foundational Economy Challenge Fund has also supported Community Care Collaborative (CCC), which is providing a different approach to healthcare in Wrexham.


CCC, which is contracted by the local health board to run three GP practices, recognises the importance of addressing a patient’s social, economic and mental wellbeing as all of these can impact on a person’s physical health. As a result, they have developed a new model of primary care based on helping patients access the support they need when they need it.


CCC invested its fund grant to recruit an emotional wellbeing team to provide a first point of contact for patients that are in need of wellbeing support. This has seen onward referrals to other mental health organisations reduce by more than 57%.


Operations director Grace Nolan said:



> “Through working collaboratively at a community level with other agencies and patients themselves CCC has helped ensure the social and emotional needs of patients are given equal priority to their medical needs.


Feedback also indicates as many as 33% of people supported by the CCC healthcare model may have taken their own lives without it.


The Fund has also enabled the Vale of Glamorgan Council to improve its procurement processes and engage with more than 1,000 businesses since June 2020 as it aims to increase the number of local SMEs delivering council contracts for goods and services. This is resulting in more money being retained within the local economy.


Maddy Sims, who leads the Vale Council's foundational economy work, said:



> “Conversations with local businesses not only identified barriers to tendering and winning contracts but also allowed the Council to better understand the local supply chain and gaps in the market.
> 
> 
> “To help encourage local SMEs we are making case study films featuring some of the local businesses we have worked with, including one who gained confidence in tendering by providing vending machines to us before winning a multi\-million pound contract with the NHS.


Deputy Minister for Economy and Transport Lee Waters said:



> “The Foundational Economy Challenge Fund has already helped projects which are part of our everyday economy develop and reach their potential for the benefit of local communities.
> 
> 
> “Improving and developing these further and sharing information on what works and what doesn’t  with other areas of Wales will be crucial in responding the effects of coronavirus and the impact of the UK leaving the EU. We want to see our regional economies develop and grow and our approach to strengthening our foundational economy, and properly valuing the people that work within it  will be key to that.
> 
> 
> “This additional £3 million funding will scale up the best projects in health, social care, construction and procurement and spread their success so all our communities can benefit.